**Príloha 2**

**(Výber podujatí TVT)**

**Slovensko bude žiť vedou – vyberte si tie najzaujímavejšie podujatia TVT 2020**

Týždeň vedy a techniky na Slovensku sa nezadržateľne blíži. Vybrali sme pre vás niekoľko podujatí, ktoré sa počas TVT, ale aj počas celého novembra budú konať v rôznych mestách po celom Slovensku. Zoznam všetkých podujatí je dostupný na [www.tyzdenvedy.sk](http://www.tyzdenvedy.sk) v rubrike *Podujatia TVT.*

* **ONLINE PODUJATIA**

**Týždeň otvorených dverí na Fyzikálnom ústave SAV**

Týždeň otvorených dverí na Fyzikálnom ústave SAV bude tento rok prebiehať formou online prehliadok laboratórií a online prednášok, kde sa môžete dozvedieť ako prebieha výskum na našom ústave. *(text organizátora)*

Viac info: <https://www.tyzdenvedy.sk/buxus/generate_page.php?page_id=14590>

**Virtuálna výstava diel z karantény**

Počas karantény v jarných mesiacoch na PF UJS bolo treba riešiť nielen online vyučovanie teoretických predmetov, ale aj praktickú výučbu v oblasti vizuálnej-umeleckej výchovy. Ako sa to podarilo, ilustruje naša virtuálna výstava. *(text organizátora)*

Viac info: <https://www.tyzdenvedy.sk/buxus/generate_page.php?page_id=14576>

**E – výstava cestopisných fotografií: Anton Fogaš - Metropoly Európy**

E – výstava cestopisných fotografií je venovaná vybraným metropolám Európy, ktoré navštívil počas svojich ciest Mgr. Anton Fogaš, PhD. V rámci e – výstavy sa prezentujú Moskva, Minsk, Kyjev, Vilnius, Riga, Tallinn, Helsinki, Kodaň, Oslo, Berlín, Sarajevo a Tirana. V súčasnej komplikovanej situácii spôsobenej pandémiou koronavírusu je táto podoba prezentácie možnosťou podeliť sa o svoje zážitky formou pohľadu okom objektívu fotoaparátu. *(text organizátora)*

Viac info: <https://www.tyzdenvedy.sk/buxus/generate_page.php?page_id=14602>

**Demencia – súčasné možnosti komplexnej a celoživotnej prevencie**

Interaktívny online workshop (Alzheimer Café) poskytne prehľad najnovších zistení pre prevenciu demencie v celoživotnej perspektíve. Odborníci z oblasti neurológie, psychológie a sociálnej práce predstavia vybrané potenciálne modifikovateľné rizikové faktory demencie. Praktické ukážky budú zamerané na podporu zdravej výživy a pohybu. *(text organizátora)*

Viac info: <https://www.tyzdenvedy.sk/buxus/generate_page.php?page_id=14589>

**Moderne formy vzdelávania v čase pandémie Covid – 19**

Prezentácia skúseností, príležitostí a hrozieb moderných metód výučby v dištančné forme výučby na vysokých školách. *(text organizátora)*

Viac info: <https://www.tyzdenvedy.sk/buxus/generate_page.php?page_id=14587>

**STEP –Súčasné trendy v ekonomike a podnikaní 2020**

Vedecký seminár je zameraný na prezentáciu výsledkov vedecko-výskumnej činnosti jednotlivých členov katedry a ostatných účastníkov(napr. najhodnotnejšie publikačné výstupy, čiastkové výstupy riešených projektov a pod.). Jeho cieľom je takisto hľadanie

možných prienikov v rámci vedecko-výskumnej činnosti jednotlivých účastníkov za účelom vzájomnej inšpirácie a možnej budúcej spolupráce. *(text organizátora)*

Viac info: <https://www.tyzdenvedy.sk/buxus/generate_page.php?page_id=14610>

* **WORKSHOPY**

**Neuropsychológia v praxi**

Zmenou mozgu dokážeme zmeniť svoj život. Klinická a kognitívna neuroveda má na to jasné dôkazy! Pozývame Vás na praktický workshop o tom, ako sú rôzne psychologické fenomény ovplyvnené činnosťou nášho mozgu. Okrem interaktívnych cvičení a teoretického ukotvenia v neuropsychologickej problematike si každý účastník so sebou odnesie praktické tipy pre zlepšenie každodenného fungovania. *(text organizátora)*

Viac info: <https://www.tyzdenvedy.sk/buxus/generate_page.php?page_id=14552>

**RoboCoop - ukážka robotov**

V rámci nadnárodného projektu RoboCoop realizujeme workshopy pre žiakov a študentov Bratislavského kraja v rámci ktorých učíme deti programovať robotov hravou formou. Spolu s partnermi z Rakúska prezentujeme ukážky robotov micobit: MOVE a LEGO Mindstorms spolu s úlohami, ktoré deti riešia v súťaži Botball. *(text organizátora)*

Viac info: <https://www.tyzdenvedy.sk/buxus/generate_page.php?page_id=14572>

**Matematické prechádzky**

V rámci workshopu budú realizované matematické prechádzky v okolí gymnázia. Študenti budú pracovať s mobilnou MathCityMap a riešiť matematické úlohy s kontextom v reálnom prostredí. *(text organizátora)*

Viac info: <https://www.tyzdenvedy.sk/buxus/generate_page.php?page_id=14474>

* **SÚŤAŽE**

**Olympiáda o Európskej únii - pre študentov stredných škôl**

Vedomostná súťaž a výchovno-vzdelávacia aktivita zameraná na prehlbovanie vedomostí študentov o Európskej únii, ktorá zároveň vytvára priestor pre aktívnu komunikáciu mládeže a budovanie pozitívnych vzorov a návykov. Záujem a pochopenie základných princípov fungovania a hodnôt Európskej únie zo strany mladých ľudí pokladáme za zásadnú potrebu, ktorá môže do budúcnosti ovplyvniť vývoj členstva SR v EÚ. *(text organizátora)*

Viac info: <https://www.tyzdenvedy.sk/buxus/generate_page.php?page_id=14362>

**Akú hodnotu má zdravie?**

Šiesty ročník esejistickej súťaže, ktorý je tematicky zacielený na bioetickú a sociálno-etickú reflexiu hodnoty zdravia v kontexte aktuálneho spoločenského diania (situácia COVID-19), ale aj širších etických otázok a problémov, napr. komercializácie a ekonomizácie zdravotnej starostlivosti a zdravia; preferencie kultu tela - jednostranný dôraz na telesnú krásu; devalvácie hodnoty zdravia, nihilizmu doby a pod. *(text organizátora)*

Viac info: <https://www.tyzdenvedy.sk/buxus/generate_page.php?page_id=14604>

**Celoslovenské kolo logickej olympiády intelektovo nadaných žiakov**

8. ročník celoslovenského kola Logickej olympiády intelektovo nadaných žiakov je súťažou pre víťazov školských kôl Logickej olympiády intelektovo nadaných žiakov na základných školách a 8-ročných gymnáziách (pre žiakov do 15 rokov). *(text organizátora)*

Viac info: <https://www.tyzdenvedy.sk/buxus/generate_page.php?page_id=14609>

* **PREHLIADKY, PREDNÁŠKY, SEMINÁRE**

**Hľadajme spolu riešenia na záchranu biodiverzity Slovenska**

Podujatie bude pozostávať z odborných prednášok na aktuálne témy, týkajúcich sa ochrany prírody, budovania ekologických sietí a tvorby územných systémov ekologickej stability, z praktických ukážok, vyriešených projektov, prezentácií najnovších publikácií ÚKE SAV, z odbornej diskusie a z návštevy knižnice. *(text organizátora)*

Viac info: <https://www.tyzdenvedy.sk/buxus/generate_page.php?page_id=14357>

**Bombardovanie materiálov urýchlenými iónmi**

Chcete sa dozvedieť viac o technológiách iónových zväzkov, alebo príprave materiálov, ktoré nájdu uplatnenie v rôznych aplikáciách napr. automobilového priemyslu, optike, elektrotechnike, fotovoltarike, príp. špecifických technológiách displejov, výrobných technológiách, informačných a komunikačných technológiách, optike, senzorike? Tak príďte **12.novembra 2020 o 10:00 do Trnavy.** Srdečne vás pozývame na neobvyklú prehliadku – bude to bezpečné bombardovanie. *(text organizátora)*

Viac info: <https://www.tyzdenvedy.sk/buxus/generate_page.php?page_id=14359>

**Znovuzrodenie lesa**

Prednáška bude venovaná tatranskej prírode po veternej kalamite z roku 2004. *(text organizátora)*

Viac info: <https://www.tyzdenvedy.sk/buxus/generate_page.php?page_id=14567>

**Ako sa skúmajú kosti**

Cieľom podujatia je prezentácia technológií a metód, ktoré sa využívajú na výskum kostí. Účastníci sa dozvedia, ako sa môžeme pozrieť „do vnútra“ kosti pomocou počítačovej tomografie, ako sa na kostiach prejavujú rôzne ochorenia, ako sa z kostí izoluje a analyzuje DNA, či ako z kostí získať informácie o živote ľudí v minulosti. *(text organizátora)*

Viac info: <https://www.tyzdenvedy.sk/buxus/generate_page.php?page_id=14488>

**Jubilejný XXV. Seminár Ivana Poliačka**

Seminár zameraný na súčasnosť a perspektívy cestného staviteľstva. Hlavné odborné témy seminára: Cestná infraštruktúra, Projektovanie a ciest a diaľnic a dopravné inžinierstvo, Technický rozvoj a Správa a údržba cestných komunikácií. *(text organizátora)*

Viac info: https://www.tyzdenvedy.sk/buxus/generate\_page.php?page\_id=14380

**Subsaharskou Afrikou za vodným mikrosvetom**

Cestopisno poznávacia prezentácia z vedecko-výskumnej cesty do Ghany z pohľadu hydrobiológa. *(text organizátora)*

Viac info: <https://www.tyzdenvedy.sk/buxus/generate_page.php?page_id=14620>

**Čarovné pokusy**

Tutoriály pripravené študentmi Pedagogickej fakulty, určené pre vychovávateľov v ŠKD, rodičov, učiteľov na 1. stupni ZŠ, poskytujúce návod na jednoduché a zábavné experimentovanie s deťmi mladšieho školského veku s cieľom podnietiť ich záujem o vedu a techniku tým najprirodzenejším spôsobom. *(text organizátora)*

Viac info: <https://www.tyzdenvedy.sk/buxus/generate_page.php?page_id=14612>

*\* Zmena programu vyhradená.*